Ranokršćanska bazilika u Čipuljiću
<s>Ranokršćanska bazilika u Čipuljiću, nalazila se na lokalitetu Crkvina, opština Bugojno, Bosna i Hercegovina, proglašena je za nacionalni spomenik BiH.</s>

<s>Lokacija 
Arheološko područje – Crkvina/Grudine nalazi se u naselju Čipuljić, u zapadnom dijelu Bugojna.</s><s>Cijeli kompleks je nastao ispod praistorijske gradine Pod.</s>

<s>Istraživanja 
Iz 1895. potiču prvi nalazi iz Čipuljića: glinena svjetiljka-lucerna, sa natpisom radionice C. DESSI, zlatna naušnica, dijelovi glinene posude, temeljni zidovi više rimskih zgrada, arhitekturni i reljefni ulomci i opeka svakakve izrade i oblika.</s><s>Tokom 1952. godine ustanovljena je kaldrmu i ostaci antičkog građevinskog materijala.</s><s>Tokom 1950 otkriveni su temelji i zidovi solidno građene zgrade, čiji su zidovi bili „išarani raznim živim bojama”, zidane grobnice na svod i kanal zidan od velikih opeka.</s><s>Jedna od opeka imala je žig BISTVE(s).</s><s>Ovaj žig upućuje na zaključak da je u Bistue bila lokalna ciglana radi velikih potreba pri gradnji antičkog kompleksa.</s>

<s>Od 1960. sa prekidima do 1984. ekipa arheologa Zemaljskog muzeja Bosne i Hercegovine u Sarajevu, pod vođstvom dr Veljka Paškvalina (antika, od 1959. do 1970.) i Nade Miletić (srednji vijek) vršila je sistematska iskopavanja.</s>

<s>Nalaz podne opeke iz 2. ili 3. stoljeća, sa natpisom Bistues, rezultati arheološkog istraživanja, kao i dokumenti sa sabora salonitanske metropolije 530. i 533. godine u kojima se spominje bistuenski biskup Andrija, (ANDREAS EPISCOPVS BESTOENSIS ECLESI(a)E, navode na pretpostavku da je ovdje bio jak civilni i vjerski centar MUN(icipium) BISTVES, a u 6. stoljeću i sjedište biskupije.</s>

<s>Opis 
Crkva je bila jednobrodna ukupne dužine 26 m, i širine oko 8 m.
Ispod poda narteksa bile su ukopane dvije zidane grobnice na svod i dva sarkofaga.</s><s>Uz crkvu našeni su kružni bazen sa odvodnim kanalom, i objekat četvorougaone osnove, koji su služili kao krstionica.</s><s>U blizini bazena nađen je ulomak pluteja sa likovnom predstavom riba.</s>

<s>Sadašnje stanje 
Istočno od Crkvina, poslije rata 1992-1995. godine, rasparcelisan je teren na kojem se protežu antički ostaci i vjerojatno neistraženi srednjovjekovni grobovi.</s><s>Na ovom dijelu terena intenzivno se grade porodične kuće.</s><s>Pri gradnji kuća i polaganju infrastrukture nailazi se na antički i praistorijski materijal, tako da je to područje izgubljeno za dalja istraživanja.</s><s>Tu je nađen i ukrašeni kameni fragment.</s>

<s>Reference</s>

<s>Literatura 
 Enver Imamović, Ranohrišćanske bazilike u Bosni i Hercegovini
 Jozo Petrović, Novi arheološki nalazi iz doline Gornjeg Vrbasa.</s><s>Glasnik Zemaljskog muzeja u Sarajevu, Arheologija, n.s. sv. XV-XVI, Sarajevo, 1961., 229-234.</s><s>Veljko Paškvalin, Čipuljić, Bugojno – Kasnoantičke građevine.</s><s>Arheološki pregled 3, Arheološko društvo Jugoslavije, Beograd 1961., 89-92.</s><s>Veljko Paškvalin, Ulomak pluteja iz starokršćanske bazilike u Bugojnu.</s><s>Zbornik radova posvećen akademiku Alojzu Bencu.</s><s>Akademija nauka i umjetnosti Bosne i Hercegovine, posebna izdanja, knjiga XCV, Odjeljenje društvenih nauka, knjiga 27, Sarajevo, 1991., 209-219.</s><s>Ante Škegro, Rimska žigosana opeka na području Bosne i Hercegovine.</s><s>Zbornik radova posvećen akademiku Alojzu Bencu.</s><s>Akademija nauka i umjetnosti Bosne i Hercegovine, posebna izdanja, knjiga XCV, Odjeljenje društvenih nauka, knjiga 27, Sarajevo, 1991., 221-237.</s>

<s>Nacionalni spomenici u Bugojnu
Ranokršćanska arheološka nalazišta u BiH
L</s>

